Næstved Kommune

Teatergade 8

4700 Næstved

5588 5010

[www.naestved.dk](http://www.naestved.dk)

Dagsorden

Mødeforum

**RS17 Styregruppen Rammeaftale Sjælland**

Sagsnr.

Dokumentnr.

Mødedato

**7/12-2012**

Tid

**Kl. 9-12**

Sted

**Næstved, Teatergade 8,mødelokale 8**

Deltagere

**Bruno Lind – Næstved**

**Kenn Thomsen - Holbæk**

**Poul Bjergved - Slagelse**

**Rita Pedersen – Solrød**

**Lone Feddersen – Lejre**

**Gitte Løvgreen – Odsherred**

**Pia Bille – Region Sjælland**

**Anne Andersen – KKR**

**Bo Gammelgaard – Sekretariatet**

**Åse Irminger - Sekretariatet**

**Povl Skov – Sekretariatet**

Gæster

**Ole Møller – Faxe**

Afbud

**Jesper Rahn Jensen- Guldborgsund**

**Yvonne Barnholdt – Roskilde**

**Michael Nørgaard – Region Sjælland**

**Rie Perry - Odsherred**

**John Frejlev – Økonomigruppen**

**Tomas Terkildsen – Vordingborg**

Referent

**Povl Skov**

1. **Godkendelse af referat fra Styregruppemøde 12/10-2012**

**Indstilling:**

Sekretariatet indstiller:

* At Styregruppen godkender referatet

**Bilag:**

* Referat fra Styregruppemøde 12/10-2012

**Beslutning:**

* Referatet blev godkendt

1. **Hjerneskadeområdet**

**Baggrund:**

Styregruppen har besluttet at senhjerneskadede er fokusområde i Rammeaftale 2012 og 2013.

Netværksgruppen Voksne handicappede er udpeget som tovholdergruppe på arbejdet med dette fokusområde og inddrager de øvrige netværksgrupper efter behov. Hjerneskadeområdet har stor aktualitet, hvilket understreges af KLs nylige udspil offentliggjort 20/9 og hjerneskadeprojekter i regi af rammeaftalen i de øvrige regioner.

På styregruppemøde 12/10 drøftede styregruppen status for arbejdet på hjerneskadeområdet i regionen med bl.a. hjerneskadekoordinatorer og relevansen af nye initiativer ift hjerneskadeområdet. Styregruppen besluttede at netværksgruppen Voksne Handicappede inden temamødet 30/11-2012 leverer et overblik over eksisterende tilbud indenfor hjerneskadeområdet i kommunerne i region Sjælland og efterfølgende belyser problemstillingen omkring borgerforløb og sikring af sammenhængende forløb for borgeren på hjerneskadeområdet med deadline inden KKR-mødet i februar 2013. Styregruppen besluttede at der leveres en status på arbejdet på hjerneskadeområdet og det videre forløb til KKR mødet i februar 2013.

På møde 7/11-2012 tiltrådte KKR Sjælland følgende indstilling:

” Det indstilles, at KKR Sjælland anmoder den administrative styregruppe på det sociale område om til næste KKR-møde den 5. februar 2013:

*•* at udarbejde en statusredegørelse for arbejdet med de initiativer på hjerneskadeområdet, der indgår i rammeaftalen for 2012

*•* at overveje og evt. fremlægge forslag til yderligere indsatser, der kan sættes i værk med henblik på at leve op til de tre anbefalinger i KL’s hjerneskadeudspil, som KKR’erne har (med)ansvar for at løfte.”

Det drejer sig om de tre første anbefalinger der vedrører arbejdet med de sociale rammeaftaler, hvor KL foreslår at:

1. Alle kommuner skal sikre, at borgerne har adgang til specialiseret hjerneskaderehabilitering, enten i egne tilbud, i tværkommunale tilbud eller ved samarbejde med specialiserede tilbud
2. Der skal skabes økonomisk bæredygtighed for de mest specialiserede tilbud
3. KL anbefaler en konsolidering blandt de specialiserede tilbud på hjerneskadeområdet, som resulterer i få, særligt stærke vidensmiljøer, som både kan bistå kommunerne i rehabiliteringsarbejdet og understøtter den faglige udvikling og forskning.

Næste møde i KKR Sjælland afholdes 5/2-2013 med deadline for udsendelse 21/1-2013

**Indstilling:**

Sekretariatet indstiller at:

* Styregruppen drøfter den videre proces ift hjerneskadeområdet op til næste KKR-møde 5/2-2013 og herunder udarbejdelse af status for initiativer på hjerneskadeområdet og forslag til yderligere indsatser som kan iværksættes ift at leve op til de 3 KKR-relevante anbefalinger i KLs hjerneskadeudspil.

**Bilag:**

* Referat fra møde i KKR Sjælland 7/11-2012: <http://kl.dk/ImageVault/Images/id_57958/scope_0/ImageVaultHandler.aspx>

**Beslutning:**

* Styregruppen besluttede at netværksgruppen Voksne Handicappede udarbejder status for initiativer på hjerneskadeområdet med frist for udsendelse til KKR 21/1-2013 og herunder tager stilling til om status giver anledning til anbefalinger og forslag til yderligere indsatser.
* Styregruppen lagde vægt på at der indgår konkrete eksempler på vellykkede forløb på hjerneskadeområdet i statusafrapporteringen.
* Styregruppen besluttede at netværksgruppen Voksne Handicappede tager initiativ til og foranstalter samarbejde på tværs af sundhedsaftalerne og voksenhandicapdelen jf. punkt 8 i dagsordenen
* Styregruppen besluttede at ift anbefaling 2 omkring skabelse af økonomisk bæredygtighed for de mest specialiserede tilbud, beskrives styringsaftalens regler om underskudsdeling mv.
* Styregruppen besluttede at anbefaling 3 omkring konsolidering af de specialiserede tilbud med skabelse af få stærke vidensmiljøer bringes videre til behandling i koordinationsforum jf. punkt 7. Næste møde afholdes 26/2-2013

1. **Tilsyn: Status og klyngesamarbejde.**

**Baggrund:**

På mødet 28/8 tiltrådte KKR tilsyns-kvalitetsstandarden og herunder at samarbejdet i klynger understøtter arbejdet med kvalitetsudvikling af tilsynet. Umiddelbart efter blev tilsyns-kvalitetsstandarden udsendt til behandling i kommunerne. Efterfølgende offentliggjorde Social- og integrationsministeren den 26. september 2012 regeringens oplæg til en tilsynsreform.

På styregruppemødet 12/10 drøftede styregruppen den videre proces omkring tilsyn og herunder klyngesamarbejde og fælles tilsynsuddannelse. Styregruppen besluttede at etablering af fælles tilsynsuddannelse og klyngesamarbejde er uaktuelt med regeringens udspil til tilsynsreform, men at kommunerne kan anvende resultaterne af tilsynsarbejdet hvor de finder det relevant.

På møde 7/11-2012 drøftede KKR Sjælland oplægget til tilsynsreform og den videre proces og besluttede at KKR’s formandskab formidler og koordinerer drøftelserne på tværs af kommunerne med henblik på at opnå enighed om at anbefale én tilsynskommune. KKR’s formandskab bemyndigedes til inden udgangen af december 2012 at give meddelelse til KL om resultatet af drøftelserne mellem kommunerne: enten hvilken kommune, der anbefales som fremtidig tilsynskommune i KKR Sjælland, eller at der ikke har kunnet opnås enighed om at anbefale en kommune. Beslutning om anbefaling af tilsynskommune drøftes på et ekstra KKR møde i december måned 2012. De kommuner, der byder ind på opgaven vil blive bedt om at beskrive sig selv nærmere i forhold til eksisterende faglig og administrativ kapacitet, og om hvordan man vil løse opgaven. Effektivitet i fht omkostninger er også et vigtigt hensyn.

På ministermødet i forlængelse af KKR-mødet 7/11 nævnte Socialministeren i sit oplæg at kommunerne ikke må gå i stå i deres egen udvikling af tilsynene frem til de ny enheder starter. På den baggrund er det relevant med overvejelser ift at fortsætte godkendelserne i kommunerne og at fortsætte klyngesamarbejdet - evt. under koordinering af tilsynskommunen fra foråret 2013 når denne er udpeget. Det er ligeledes relevant med overvejelser om der kan puttes andre koordinerende funktioner og på andre områder ind i klyngesamarbejdet herunder f.eks. tilbud til særligt dyre enkeltsager, hjerneskadeområdet, de mest specialiserede tilbud.

**Indstilling:**

Sekretariatet indstiller at:

* Styregruppen tager orienteringen til efterretning
* Styregruppen drøfter det fremtidige klyngesamarbejde og herunder ift. ministerens udmelding og andre mulige koordinerende funktioner og områder.

**Beslutning:**

* Styregruppen tog orienteringen til efterretning
* Styregruppen drøftede det fremtidige klyngesamarbejde. Der var enighed om at klyngesamarbejde på tilsynsområdet ikke fortsættes pga af tilsynsreformen.
* Klyngesamarbejde er naturligt, hvor opgaverne er konkrete og tvingende
* Klyngesamarbejde vil naturligt som udgangspunkt organiseres efter den gl. amtsopdeling, men der vil være fleksibilitet i den konkrete situation.

1. **Temadag for netværksgrupper og styregruppen om specialisering og specialtilbud.**

**Baggrund:**

Styregruppen har 30/11-2012 afholdt temadag på Rønnebæksholm om specialisering og specialtilbud for netværksgrupperne og styregruppen. Der var 81 tilmeldte og oplæg om nyspecialisering & afspecialisering, faglig kvalitet & udvikling, effekt og evidens samt gruppedrøftelser.

Formålet var at kvalificere netværksgruppernes arbejde med fokusområderne med hovedvægt på specialisering og de mest specialiserede tilbud med hjerneskadeområdet som case, inddragelse af bestiller- og udfører-vinkler samt effekt og evidens som den kritiske synsvinkel.

Ift. den videre proces omkring arbejdet med de mest specialiserede tilbud og herunder hjerneskadeområdet er Syddanmarks praksis interessant og relevant til inspiration

I forbindelse med vedtagelse af rammeaftalen for 2012 har de 22 byråd og region Syddanmark aftalt at samarbejde om højt specialiserede tilbud med regional betydning. Konkret indebærer aftalen bl.a., at KKR kan imødekomme enkelte kommuners og regionens sociale tilbud en særlig opmærksomhed. Baggrunden er, at der kan være behov for at indstillet tilbud til en særlig opmærksomhed for at understøtte, at tilbud med en særlig specialisering rettet mod en lille målgruppe af borgere i Syddanmark kan fastholde en faglig og økonomisk bæredygtighed, også i perioder med større udsving i belægningen. Dette er uddybet i bilag.

**Indstilling:**

Sekretariatet indstiller at:

* Styregruppen drøfter og beslutter den videre proces ift. arbejdet med fokusområderne for 2013 herunder med hovedvægt på de mest specialiserede tilbud og hjerneskadeområdet.
* Styregruppen inddrager eksemplet fra Syddanmark i drøftelsen til inspiration.

**Bilag:**

* Notat om sociale tilbud med regional betydning, der har behov for særlig opmærksomhed
* Taskforcegruppens afrapportering.

**Beslutning:**

* Styregruppen drøftede den videre proces ift. fokusområderne for 2013 herunder Syddanmark- modellen ift. de mest specialiserede tilbud.
* Styregruppen besluttede at netværksgrupperne bruger region Syddanmarks model som inspiration i arbejdet med fokusområdet ”de mest specialiserede tilbud” ift til a) dels at få overblik over de specialiserede tilbud med fokus på kriterierne 1) faglig høj kvalitet & udvikling og 2) forsyningssikkerhed & arbejdsdeling og b) dels belyse spørgsmålet om hvordan opretholdes specialiserede tilbud og herunder mekanismer for indgreb.
* Netværksgrupperne skal også forholde sig til mulige handlinger og indgreb i situationer hvor specialiserede institutioner oplever svigtende efterspørgsel.
* Notat om Region Syddanmarks model indgår i referatet som bilag.
* Styregruppen besluttede at temadagen afholdt 30/11 drøftes på næste styregruppemøde 17/1-2013

1. **Rammeaftale 2014**

Efter at Rammeaftalens Styringsaftale 2013 og Udviklingsstrategi for specialundervisningsområdet 2013 er godkendt i de respektive byråd og regionsrådet ultimo oktober 2012 og fremsendt til Socialstyrelsen medio november 2012, begynder processen omkring Rammeaftale 2014.

Udviklingsstrategien 2014 for det specialiserede socialområde og specialundervisningsområdet skal være godkendt i de respektive byråd i juni 2013, mens Styringsaftalen skal være tilsvarende godkendt i oktober 2013.

Udviklingsstrategi og styringsaftale skal først behandles i Styregruppen, derefter i K17 og i KKR, inden den fremsendes til godkendelse i de respektive byråd og regionsrådet.

K17s og KKRs møder i 2013 fremgår af nedenstående:

|  |  |
| --- | --- |
| **K17 møder i 2013**  Fredag 22. feb  Fredag 15. marts  Fredag 19. april  Fredag 31. maj  Fredag 21. juni  Fredag 23. aug  Fredag 20. september  Fredag 18. okt  Fredag 22. november  Deadline torsdagen i ugen inden mødet | **KKR Møder i 2013** Tirsdag den 5. februar Onsdag den 10. april  Tirsdag den 11. juni  Tirsdag den 27. august Onsdag den 9. oktober  Udsendes 14 dage før mødet |

**Indstilling:**

Sekretariatet indstiller at:

* Styregruppen drøfter proces og indhold omkring Rammeaftale 2014 og herunder forslag til fokusområder for 2014.

**Bilag:**

* Samlet årshjul for 2013 fremlægges på styregruppemødet

**Beslutning:**

* Spørgeskemaer til kommunerne om forventede ændringer i udbud og efterspørgsel for 2014 incl. spørgsmål ift de lands- og landsdelsdækkende tilbud udsendes inden jul
* Udviklingsstrategi for 2014 behandles i KKR 10/4- 2013
* Styringsaftale behandles i KKR 27/8-2013
* Styregruppen holder de to næste møder 17/1-2013, 9-12 i Roskilde og 8/3-2013, 9-12 i Næstved.
* Ift. fokusområder blev drøftet følgende:
* Fokusområde 3) ”Overgangen fra ung til voksen” videreføres ikke i 2014, men færdiggøres i 2013. Der er ikke behov for institutionstilbud der går på tværs og dermed er der ikke et rammeaftaletilbudsproblem. Netværksgrupperne skriver en status for arbejdet med fokusområdet.
* Fokusområde 5) ”Omstillingsprocesser i forbindelse med forskydning mellem almindelige pladser og specialiserede pladser”, behandles under fokusområde 2) ”De mest specialiserede tilbud”.
* Følgende mulige andre temaer blev nævnt med inspiration fra netværksgrupperne: 1) Ældre udviklingshæmmede og psykisk handicappede, 2)Kommunikationsområdet, 3) Pensionsreformens betydning, 4) Opfølgning på dyre enkeltsager, 5) Kundebestyrelser, 6) Evidens, 7) Psykiatriindsatsen.

**6) Politikertemamøde 1/3-2013**

**Baggrund:**

Der blev 10/2-2012 afholdt temamøde om Rammeaftalen på Sørup Herregård med oplæg om 1) Det specialiserede område og inklusion, 2) Takst- og udgiftsudvikling og 3) Rammeaftale 2012 – fokusområder for 2013, 4) Tilsyn samt efterfølgende diskussioner i plenum.

I 2013 afholdes temamødet 1/3-2013 ligeledes på Sørup Herregård. Målgruppen er som sidste gang som udgangspunkt politikere og herunder udvalgsformænd fra de 17 kommuner.

For at forøge fundamentet for samarbejdet bør det overvejes at udvide antallet af deltagere fra de politiske udvalg med feks. op til 4 fra hver kommune.

**Indstilling:**

Sekretariatet indstiller at:

* Styregruppen drøfter og beslutter indhold og form for politikertemadag 2013 og herunder udvidelse af antallet af deltagere fra de politiske udvalg.

**Beslutning:**

* Styregruppen besluttede at deltagerantallet udvides til 4 politikere og 2 administrative direktører i gennemsnit pr. kommune.
* Styregruppen besluttede at politikertemamødet skal indeholde oplæg om økonomi (herunder udgiftsudvikling) og fokusområder.
* Styregruppen besluttede at øvrige forslag til indhold og form drøftes på næste styregruppemøde 17/1-2013

**7) Kommissorium for koordinationsforum på det specialiserede social- og specialundervisningsområde.**

**Baggrund:**

Med kommunernes overtagelse af regionernes koordineringsansvar på socialområdet (foråret 2011) og specialundervisningsområdet (foråret 2012) følger også ansvaret for at koordinere de lands- og landsdelsdækkende tilbud samt de sikrede institutioner (Se bilag for en oversigt over de pågældende tilbud).

Der er tale om en koordinering, der ligger ud over – og går på tværs af – den koordinering, der sker i regi af rammeaftalerne i de fem KKR-områder.

Som led i at løfte denne fælles og tværgående opgave nedsættes et koordinationsforum på tværs af de fem KKR-områder. Koordinationsforummets funktion er at forestå den tværregionale koordination i forbindelse med udarbejdelse af den årlige udviklingsstrategi.

Forummet vil derudover kunne drøfte andre emner, der har tværgående interesse i forhold til rammeaftalearbejdet, herunder udviklingen i specialiserede indsatser generelt på tværs af regionsgrænser.

Forummet vil endvidere kunne bidrage til KL’s generelle interessevaretagelse på området.

Næste møde afholdes tirsdag 26/2-2013 og forud for mødet skal meldes ind hvilke styregrupperepræsentanter der forventes at deltage i koordinationsforummet fremover.

På tidligere møde 22/10-2012 var Styregruppen repræsenteret af Bruno Lind og Kenn Thomsen.

**Indstilling:**

Sekretariatet indstiller at:

* Styregruppen drøfter og godkender kommissoriet
* Styregruppen beslutter, hvilke styregruppemedlemmer der deltager i koordinationsforummet fremover.

**Bilag:**

* Kommissorium for koordinationsforum på det specialiserede social- og specialundervisningsområde.

**Beslutning:**

* Styregruppen drøftede kommissoriet der ses som et udtryk for at der er behov for koordination på det strategiske niveau, hvor sekretariaterne hidtil har koordineret på det faglige niveau. Styregruppen fandt det hensigtsmæssigt at koordinationsforummet kan tage andre relevante sager og analyser mv. op.
* Styregruppen godkendte kommissoriet
* Styregruppen besluttede at Bruno Lind og Kenn Thomsen som styregrupperepræsentanter deltager i koordinationsforum fremover.
* Mht. koordinationen ift. Grønland og Færøerne det er vigtigt at være opmærksom på at Grønland er blevet til 4 kommuner og herunder er oprettet en ny kommuneforening.
* Styregruppen besluttede at problematikken omkring Grønland og Færøerne behandles på næste styregruppemøde 17/1-2013.

**8) Opgaveglidning på sundhedsområdet**

**Baggrund:**

Netværket for voksen handicap afholdt møde den 30. august, hvor netværket bl.a. drøftede opgaveglidningen mellem sundhedsvæsnet og kommunerne.

Ad Sundhedsaftalen opleves, at opgaver glider ud til kommunerne via Sundhedsaftalen uden at kommunerne har fået mulighed for at forholde sig konkret til denne opgaveglidning.

Således senest på senhjerneskadeområdet, hvor det opleves, at patienterne overgives til kommunerne uden, at de er ordentlig udredt. Patienterne opleves ikke optimalt trænet inden de overgives til kommunerne, ligesom det ikke er defineret, hvilke funktionsniveauer, patienterne skal være på, inden de overgives til kommunerne.

Netværket ønsker, at handicapområdet i kommunerne også kommer ind i forbindelse med sundhedsaftalerne, så man kan være på forkant og forberedt på eventuelle nye opgaver.

På senhjerneskadeområdet er der tale om lange og dyre forløb, ligesom der er brug for en hurtig og effektiv indsats.

Netværket besluttede derfor at tilskrive styregruppen om, at der på dette område er brug for en tillægsaftale til sundhedsaftalen, som klart definerer og afgrænser, hvilke opgaver såvel som sundhedsvæsnet, som kommunerne har i forbindelse med denne målgruppe.

Netværket kunne foreslå dette udmøntet gennem konkrete aftaler med det enkelte sygehus og kommunen.

Der blev herunder orienteret om, at der er nedsat en tværkommunal styregruppe, hvis opgave er at få åbnet dette samarbejde op, så der kan være en tæt dialog på området. Vibeke Lund, CSU Slagelse kan kontaktes og er – så vidt videst – i gang med at opbygge en intern organisering, så der kan ske koordination på tværs.

**Indstilling:**

Netværket for voksne handicappede indstiller at:

* Styregruppen tager orienteringen til efterretning
* Styregruppen drøfter problemstillingen og behovet for en tillægsaftale til sundhedsaftalen og hvordan dette evt. konkret udmøntes herunder f eks gennem konkrete aftaler med det enkelte sygehus og kommunen.

**Beslutning:**

* Styregruppen tog orienteringen til efterretning
* Styregruppen anerkender at der er et koordineringsbehov og beder netværksgruppen voksne handicappede om at etablere koordinationsforum og afholde temamøde med dem som arbejder med tilsvarende relevante områder indenfor sundhedsaftalen (den administrative styregruppe for sundhedsaftalen) og jobcenterchefkredsen f.eks. de 4 der arbejder med sundhedskoordinatorer i forbindelse med rehabiliteringsteam for at sikre hensigtsmæssig koordinering og løsninger på tværs af kommunerne indenfor hjerneskadeområdet.
* Hovedproblemstillinger på tværs medtages i netværksgruppen Voksne handicappedes afrapportering med frist for udsendelse til KKR 21/1-2013 jf. punkt 2 i dagsordenen.

**9) Undersøgelse vedrørende STU i region Sjælland.**

**Baggrund:**

På styregruppemøde 15/6 blev TSP og STU drøftet og det blev besluttet at disse sager sendes videre til behandling i netværksgrupperne som herunder ser på data omkring TSP og STU.

Netværksgruppen for Specialundervisning har udarbejdet en spørgeskemaskabelon til undersøgelsen vedrørende STU i region Sjælland som hermed forelægges styregruppen.

**Indstilling**:

Sekretariatet indstiller at:

* Styregruppen drøfter spørgeskemaet og herunder om det imødekommer oplysningsbehovet.
* Styregruppen godkender spørgeskemaet.

**Bilag:**

* Spørgeskemaskabelon STU

**Beslutning:**

* Styregruppen godkendte spørgeskemaet

**10) Orientering fra K17**

**Baggrund:**

K17 har afholdt møde 26/10 bl.a. med tilsyn og børnehuse på dagsordenen og 30/11 bl.a. med markedsmodning: ”Projekt udbud af tilbud på det specialiserede socialområde” på dagsordenen.

**Indstilling:**

Sekretariatet indstiller at:

* Styregruppen tager orienteringen til efterretning

**Bilag:**

* Referat fra møde i K17 26/10-2012

**Beslutning:**

* Styregruppen tog orienteringen til efterretning

**11) Orientering fra KKR**

**Baggrund:**

KKR Sjælland har holdt møde den 7. november 2012 på Sørup Herregård i Ringsted.

På mødet drøftede man blandt meget andet kommunernes arbejde med at løfte sundhedsindsatsen i fællesskab, regeringens tilsynsreform og placering af en kommende ny tilsynsenhed, opfølgningen på KLs udspil på hjerneskadeområdet samt aftalen mellem KKR og Væksthus Sjælland om specialiseret erhvervsservice. Om eftermiddagen var der møde med social- og integrationsminister Karen Hækkerup. På mødet orienterede ministeren bl.a. om tilsynsreformen, barnets reform og overgrebspakken herunder etablering af børnehuse. KKR Sjælland orienterede om, hvordan kommunerne har arbejdet med at løfte kvaliteten i tilsynet, herunder arbejdet med den fælles kvalitetsstandard for det generelle tilsyn, og man orienterede også om arbejdet med de meste specialiserede tilbud under rammeaftalen.

Næste møde i KKR Sjælland afholdes 5/2-2013 med deadline for udsendelse 21/1-2013

**Indstilling:**

Sekretariatet indstiller at:

* Styregruppen tager orienteringen til efterretning

**Bilag:**

* Referat fra møde i KKR Sjælland 7/11-2012 : <http://kl.dk/ImageVault/Images/id_57958/scope_0/ImageVaultHandler.aspx>

**Beslutning:**

* Styregruppen tog orienteringen til efterretning

**12) Orientering fra netværksgrupperne**

**Baggrund:**

På styregruppemøde 10/8 drøftede styregruppen netværksgruppernes arbejde og herunder styregruppens rolle ift.at styrke det forpligtende samarbejde med netværksgrupperne samt øvrige initiativer ift. netværksgrupperne. Styregruppen forventer at netværksgrupperne arbejder med fokusområderne og herunder især leverer et produkt ift. 2) de mest specialiserede tilbud og 3) senhjerneskadede. Det blev besluttet at styregruppens kontaktpersoner henvender sig til deres netværksgrupper med henblik på deltagelse i fremtidige netværksmøder.

Styregruppens kontaktpersoner har efterfølgende deltaget i møder med deres respektive netværksgrupper.

Status for netværksgruppernes arbejde er følgende:

*Børn og unge.*

Der har været afholdt netværksmøde den 25.10.2012. På mødet har været drøftet det videre arbejde med de særligt dyre anbringelser. Endvidere drøftet mulige temaer i 2013: Der arbejdes med de igangværende temaer om resultatdokumentation, tilsyn, analysen af de dyre anbringelser m.m. Erhvervet hjerneskade er et muligt tema.

*Voksenspecialundervisning.*

Der har den 15.11.2012 været afviklet en temadag om hjerneskadeområdet. 21 personer deltog på dagen. Dagens dagsorden var følgende:

\* Specialisering – nyspecialisering – samarbejde ned kommunerne.

\* Orientering om målgruppen

\* Forløbsprogrammet

\* Voksenspecialundervisning i et samlet kommunalt rehabiliteringsforløb.

\* Forventningsafstemning mellem kommunerne og udbyderne.

Der er den 6.12.2012 planlagt en temadag om ”Efter-STU” i relation til fokusområdet ”Overgang fra barn til voksen”.

*Voksne handicappede.*

På netværksmøde den 24.10.2012 har været drøftelser på grundlag af et oplæg fra Slagelse kommune, hvor der arbejdes med sammenhæng mellem funktionsniveau og økonomi.

Samme mødedag har der været en drøftelse af oplægget om specialisering og der har været arbejdet med årsrapporten.

*Socialpsykiatri.*

Siden sidste styregruppemøde har været afholdt et netværksmøde den 7.11.2012.

På mødet er drøftet indholdet i årsrapporten.

Endvidere drøftet muligt nyt temaer: Snitflader til ældreområdet.

*Økonomigruppen.*

Kommunikationsområdet: Det er økonomigruppens anbefaling, at kommunikationsområdet tages op som tema.

Takstanalyse 2013: Der indhentes fortsat også private takster. Der forventes materiale fra de gamle "skal"-institutioner.

Aflastning: Gammelkendt problemstilling om hvordan man tæller døgn i forbindelse med aflastning. Kommunikationen med borgeren er vigtig. Den grundlæggende økonomi kan der ikke ændres på. Det er vigtigt med fortsat fælles metode i alle kommunerne i Region Sjælland. Der udarbejdes et udkast til et overblik over problemstillingen. Dette rundsendes, færdiggøres og gøres tilgængeligt på hjemmesiden.

Særtakster: Der dukker stadig "skæve" sager op, hvor der kan være tvivl om, hvad der er indeholdt og ikke indeholdt. Der er ikke aktuelt anledning til at tage problemet op særskilt.

**Indstilling:**

Sekretariatet indstiller at

* Styregruppen tager orienteringen til efterretning

**Beslutning:**

* Styregruppen tog orienteringen til efterretning
* Netværksgruppernes forslag til fokusområder er behandlet under pkt. 5 i dagsordenen.

**13) Orientering fra Sekretariatet**

Ift. KLs arbejde med en standardkontrakt, er planen at der er en færdig kontraktblanket før jul.

Rammeaftalens Styringsaftale 2013 og Udviklingsstrategi for specialundervisningsområdet 2013 er efter godkendelse i de respektive byråd og regionsrådet pr. 15/11-2012 fremsendt til Socialstyrelsen.

Merete Hansen har meddelt at hun trækker sig som tovholder for Netværksgruppen Voksne Sindslidende med udgangen af 2012, men fortsætter som medlem af netværksgruppen i 2013.

**Indstilling:**

Sekretariatet indstiller at

* Styregruppen tager orienteringen til efterretning

**Beslutning:**

* Styregruppen tog orienteringen til efterretning

**14) Evt.**

Næste møder 17/1-2013, 9-12 i Roskilde og 8/3-2013, 9-12 i Næstved

**Bilag til punkt 4:**

**Notat om sociale tilbud med regional betydning, der har behov for særlig opmærksomhed**

I forbindelse med vedtagelse af rammeaftalen for 2012 har de 22 byråd og Region Syddanmark aftalt at samarbejde om højt specialiserede sociale tilbud med regional betydning. Konkret indebærer aftalen blandt andet, at KKR kan imødekomme enkelte kommuners og regionens sociale tilbud en særlig opmærksomhed.

Baggrunden er, at der kan være behov for, at indstille et tilbud til en særlig opmærksomhed for at understøtte, at tilbud med en særlig specialisering rettet mod en lille målgruppe af borgere i Syddanmark kan fastholde en faglig og økonomisk bæredygtighed, også i perioder med større udsving i belægningen. Af Udviklingsstrategien fremgår det også, at hvor der er særlig behov for en samlet faglig ekspertise, samarbejdes om opgaverne, mellem kommuner og mellem kommuner og region.

Dette notat opstiller et forslag til en proces for iværksættelse af særlig opmærksomhed på konkrete sociale tilbud, der er i risiko for lukning, men fremadrettet vurderes at være ønskeligt at have til rådighed i Syddanmark.

**1. Indstilling af ønske om særlig opmærksomhed for et tilbud til socialdirektørforum**

Hvis en udbyder ønsker, at et tilbud omfattes af en særlig opmærksomhed, skal den pågældende socialdirektør sende en anmodning til Socialdirektørkredsen, hvor behovet for en særlig opmærksomhed beskrives. Heri skal indgå en beskrivelse af overordnede økonomiske data, bl.a. udvikling i belægningen. Det bør overvejes om sagen ikke også kan rejses af socialdirektørforum i tilfælde af at en leverandør anmoder om lukning af et tilbud, som socialdirektørforum gerne ser genovervejet/bevaret (jf. formuleringen i styringsaftalen om at de skal godkende lukning af tilbud med regional betydning)

Socialdirektørkredsen kan på baggrund af henvendelse fra en kommune eller regionen igangsætte en vurdering af det pågældende tilbud. Vurderingen skal forholde sig til følgende:

1. Vurderes der at være tale om et tilbud, der fremadrettet hensigtsmæssigt skal være til rådighed i Syddanmark for at kunne tilgodese behov for behandling/tilbud til regionens borgere? Heri skal indgå en vurdering af tilstedeværelsen af tilsvarende tilbud i Syddanmark/den samlede kapacitet af den pågældende tilbudstype. Det kan også indgå i overvejelserne, om kapacitet beliggende i andre regioner vurderes at være tilstrækkelig. Desuden bør indgå en vurdering af baggrunden for faldet i efterspørgslen (hvilke tilbud får borgerne som alternativ?)

I vurderingen indgår en forudsætning om, at leverandørerne af alle tilbud, der er omfattet af styringsaftalen på det sociale område, i forvejen selv har ageret som en økonomisk ansvarlig leverandør /jævnfør styringsaftalen), herunder vurderet følgende muligheder for at løse tilbuddets økonomiske udfordringer: lukning af pladser, besparelser, organisatoriske ændringer der kan nedbringe omkostninger, f.eks. samdrift med andre tilbud, fællesledelse mm.)

Vurderingen foretages af en stående arbejdsgruppe, der består af repræsentanter fra kommuner og region med økonomisk og faglig (pædagogisk) baggrund. Denne ”taskforce” kan eksempelvis bestå af 1-2 faglige konsulenter, 1-2 økonomiske konsulent samt 1 forvaltningsrepræsentant fra den pågældende leverandør (vil bl.a. lette tilvejebringelse af oplysninger).

Der er til den stående arbejdsgruppe opstillet en værktøjskasse (bilag 1), der kan danne afsæt for en vurdering af det pågældende tilbud. Listen er ikke udtømmende.

Arbejdsgruppen skal på denne baggrund indstille til Socialdirektørkredsen, om der er grundlag for en særlig opmærksomhed samt i bekræftende fald opstille mulige forslag til, hvordan den særlige opmærksomhed udmøntes. Der skal i udmøntningen som minimum angives to muligheder, hvoraf ét ikke er udgiftsdrivende. Der er som støtte herfor opstillet en ikke-udtømmende liste over mulige forslag (bilag 1).

**2. Beslutningsforløb for den indstillende kommune eller region samt for socialdirektørforum og KKR**

Vurderingen af tilbuddet fremsendes til leverandøren (indstillende kommune eller regionen). Såfremt den indstillende kommune eller regionen fortsat ønsker en særlig opmærksomhed til det pågældende tilbud, fremsendes en anmodning til Socialdirektørforum sammen med arbejdsgruppens vurdering og kommunens eller regionens egne bemærkninger.

Socialdirektørforum behandler herefter indstillingen forud for behandling i KKR.

Arbejdsgruppens vurdering skal foreligge på efterfølgende socialdirektørmøde i forhold til det møde hvor en anmodning er rejst. Dette med henblik på at sikre en relativ hurtig stillingtagen af hensyn til den konkrete leverandør og den samlede økonomi.

**Bilag 1**

**Værktøjskasse til vurdering af tilbud med særlig opmærksomhed**

|  |
| --- |
| ***Kilder til vurdering af økonomiske samt faglige/pædagogiske forhold*** |
| * **Tilsynsrapporter fra det aktuelle tilbud** * **Eventuelle brugertilfredshedsundersøgelser eller pårørendeundersøgelser** * **Er tilbuddet VISO-leverandør?** * **Målgruppestørrelse/hyppighed** * **Pladskapacitet i Syddanmark til målgruppen** * **Evt. kontakt med tidligere brugerkommuner om baggrund for faldende efterspørgsel efter pladser** |

**Mulige forslag til støtte af tilbud med særlig opmærksomhed**

Forslag der som udgangspunkt ikke har omkostninger for kommunerne:

- Mulighed for at trække på fagligt og økonomisk Task force/rejsehold der bliver nedsat ud fra en konkret sag. I den forbindelse kan det afdækkes, hvorvidt tilbudet fremadrettet bør samdriftes med andre tilbud evt. med en anden driftsherre

* **Samarbejde mellem kommuner og evt. regionen om udvikling af indholdet i tilbuddet**, herunder vidensdeling om særlige pædagogiske forhold, udskilning af konsulentydelser (ændret organisering af drift)
* **Forlængede opsigelsesvarsler**

*Forlængede opsigelsesvarsler vil alene forudsætte en forlænget planlægningshorisont i forhold til tilbud til borgerne. Samtidig vil det medføre større overensstemmelse mellem, hvem der anvender et tilbud og hvem, der afholder udgifterne, ligesom det vil kunne have en udgiftsdæmpende virkning samlet set for socialområdet (da omkostninger ved tilpasninger af personaleressourcer herved kan reduceres) Aktuelle brugerkommuner bør høres inden de pålægges forlængede opsigelsesvarsler.*

Forslag der har omkostninger for kommunerne

* **Lavere budgetteret belægningsprocent**

*Dette indebærer reelt en takststigning for tilbuddet – denne bør i disse eventuelle/meget få særlige tilfælde udelades af takstanalysen)*

* **Objektiv finansiering (eventuel delvis)**